**Odobrena sredstva Europskih fondova za financiranje vodovoda u Popovom Selu i Gornjim Dubravama**

Tvrtki Vodovod i kanalizacija d.o.o. Ogulin odobrena su sredstva za provedbu projekta izgradnje glavnog dovodnog cjevovoda za naselje Popovo Selo i vodovodnih ogranaka naselja Jusići, Kukići, Miščevići i Vucelići na području Gornjih Dubrava. Radi se o sredstvima Europske unije namijenjenim za Nacionalni plan oporavka i otpornosti (dalje NPOO). Nadležno tijelo je Ministarstvo gospodarstva i održivog razvoja, provedbeno tijelo su Hrvatske vode, korisnik je Vodovod i kanalizacija d.o.o. Ogulin, a partner na projektu je Grad Ogulin. Prihvatljivi troškovi iznose 1.450.491,00 eura, od čega će EU financirati 80% iznosa ili 1.160.392,80 eura, Hrvatske vode financiraju 10% iznosa, odnosno 145.049,10 eura, a Grad Ogulin i tvrtka Vodovod i kanalizacija d.o.o. Ogulin financiraju po 5% spomenutog iznosa , odnosno po 72.524,55 eura.

U tijeku je izrada dokumentacije za postupke javne nabave izvođenja radova i stručnog nadzora za predmetne vodovode.